Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, kulturako profesionalentzako kontsulta-aholkularitzako zerbitzu bat irekitzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Kulturako kontseilariak iragarri zuen kulturako profesionalentzako kontsulta-aholkularitzako zerbitzu bat ireki dela. Horri buruz, parlamentari honek hau jakin nahi du:

1. Zer giza baliabide eta profesional dauzka aholkularitzako zerbitzu horrek?

2. Zer kontratazio-prozedura erabili da?

3. Zein izanen da zerbitzu horren kostua?

Iruñean, 2020ko maiatzaren 15ean

Foru parlamentaria: Maiorga Ramírez Erro